માનવ શરીર પોતાના શરીરનું તાપમાન પસીનાથી તથા શુક્રપીંડ દ્વારા શરીરમાં ફરતા રૂધિરનું તાપમાન યોગ્ય માત્રામાં જાળવી રાખે છે. સર્પના શરીરમાં પસીનાની કે શુક્રપીંડ થકી રૂધિરને ઠંડુ કરવાની સુવિધાના અભાવેતેને પોતાના શરીરના તાપમાનને જાળવી રાખવા માટે બાહ્ય પરિબળો પર આધાર રાખવો પડે છે. આનો મતલબ એવો થાય કે ઉનાળામાં સર્પને પોતાના રક્તને ઠંડુ રાખવા બાહ્ય ઠંડકથી શરીરને ઠંડુ રાખવું પડે. તેથી જ ઉનાળા દરમિયાન તમને સર્પ અંધારા ભંડકીયામાં, જ્યાં ભેજ વધુ હોય અથવા તો પાણીનો છંટકાવ કરવામાં આવેલા છોડવાઓના ક્યારામાં લાંબો થઇને પડેલો જોવા મળશે. આ જ પ્રક્રિયા શિયાળામાં ઉલટી થઇ જાય. જેમ જેમ ઠંડીનું પ્રમાણ વધતું ચાલે તેમ તેમ સાપ દેખાતા બંધ થઇ જાય છે.